
Egy idea, két épület, két történet – A levegőben vezetett utca és a modern épületek védettsége

“Nagyszerű itt élni!”
“Ez az épület brutális!”
Az elmúlt években az angol építészeti közéletben heves vita folyt az Alison és Peter Smithson által tervezett, 1972-ben átadott Robin Hood Gardens védetté nyilvánításáról, ami most eldőlni látszik: jövő év tavaszán megindul az önkormányzati lakótömb bontása, amely korában újítónak számító, az utcai életet újradefiniáló street deck elképzelés alapján épült. A levegőben vezetett utca, a street deck korábban - épp a Smithson házaspár gondolatától inspirálva - egy másik szociális lakóépületben is megvalósult, a sheffieldi Park Hill együttesét 1998-ban mégis védetté nyilvánították.
Dolgozatomban azt vizsgálom, hogy milyen körülmények között született a két épület, mi történt velük az idők során. Milyen külső tényezők, társadalmi, gazdasági, politikai és városszerkezeti változások, illetve milyen építészeti megoldások vezettek, vezethettek a két együttes eltérő megítéléséhez. A remélt válaszokhoz a korabeli anyagok, építészeti koncepciók, kritikák és lakossági felmérések elemzésén túl a saját személyes tapasztalataimat is felhasználom.




